CELEX: 32008D0743(01)
Language: ro
Date: 2008-09-18 00:00:00
Title: 2008/743/CE: Decizia Comisiei din 18 septembrie 2008 privind neincluderea substanței diniconazol-M în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin substanța respectivă [notificată cu numărul C(2008) 5068] (Text cu relevanță pentru SEE)

19.9.2008   
            
            
               RO
            
            
               Jurnalul Oficial al Uniunii Europene
            
            
               L 251/41
            
         
      DECIZIA COMISIEI
   
   din 18 septembrie 2008
   privind neincluderea substanței diniconazol-M în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin substanța respectivă
   [notificată cu numărul C(2008) 5068]
   (Text cu relevanță pentru SEE)
   (2008/743/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 8 alineatul (2) paragraful al patrulea,
   întrucât:
   
               (1)
            
            
               Articolul 8 alineatul (2) din Directiva 91/414/CEE prevede că un stat membru poate, într-o perioadă de 12 ani de la notificarea respectivei directive, să autorizeze introducerea pe piață a produselor de protecție a plantelor care conțin substanțe active ce nu sunt menționate în anexa I la respectiva directivă, care se află deja pe piață la doi ani de la data notificării directivei, timp în care se efectuează o examinare graduală a acelor substanțe în cadrul unui program de lucru.
            
         
               (2)
            
            
               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a etapei a treia a programului de lucru menționat la articolul 8 alineatul (2) din Directiva 91/414/CEE și stabilesc o listă cu substanțe active care urmează să fie evaluate cu privire la posibila lor includere în anexa I la Directiva 91/414/CEE. Lista respectivă include substanța diniconazol-M.
            
         
               (3)
            
            
               Efectele substanței diniconazol-M asupra sănătății umane și asupra mediului într-o gamă de utilizări propuse de notificator au fost evaluate în conformitate cu dispozițiile prevăzute în Regulamentele (CE) nr. 451/2000 și (CE) nr. 1490/2002. În plus, regulamentele respective desemnează statele membre raportoare care trebuie să prezinte rapoartele de evaluare și recomandările relevante către Autoritatea Europeană pentru Siguranța Alimentară (EFSA) în conformitate cu articolul 8 alineatul (1) din Regulamentul (CE) nr. 451/2000. Pentru diniconazol-M, statul membru raportor a fost Franța și toate informațiile relevante au fost prezentate la 31 mai 2007.
            
         
               (4)
            
            
               Comisia a examinat substanța diniconazol-M în conformitate cu articolul 11a din Regulamentul (CE) nr. 1490/2002. Un proiect de raport de reexaminare pentru substanța respectivă a fost revizuit de către statele membre și Comisie în cadrul Comitetului permanent pentru lanțul alimentar și sănătatea animală și a fost finalizat la 20 mai 2008 sub forma raportului de reexaminare al Comisiei.
            
         
               (5)
            
            
               În timpul examinării acestei substanțe active de către comitet, luând în considerare observațiile primite din partea statelor membre, s-a ajuns la concluzia că există indicații clare că se poate aștepta ca aceasta să aibă efecte dăunătoare asupra sănătății umane, în special asupra operatorilor, deoarece expunerea este mai mare de 100 % din NAEO (nivelul acceptabil de expunere a operatorului). Mai mult, raportul de reexaminare a substanței include și alte preocupări care au fost identificate de către statul membru raportor în raportul său de evaluare.
            
         
               (6)
            
            
               Comisia l-a invitat pe notificator să își prezinte observațiile privind rezultatele examinării substanței diniconazol-M și privind intenția sa de a mai susține sau nu substanța. Notificatorul și-a prezentat observațiile, care au fost examinate cu atenție. Cu toate acestea, în ciuda argumentelor aduse de notificator, preocupările identificate nu au putut fi înlăturate, iar evaluările efectuate pe baza informațiilor prezentate nu au demonstrat că poate fi de așteptat ca, în condițiile de utilizare propuse, produsele de protecție a plantelor conținând diniconazol-M să îndeplinească în general cerințele prevăzute la articolul 5 alineatul (1) literele (a) și (b) din Directiva 91/414/CEE.
            
         
               (7)
            
            
               Prin urmare, diniconazol-M nu ar trebui inclus în anexa I la Directiva 91/414/CEE.
            
         
               (8)
            
            
               Ar trebui luate măsuri care să garanteze că autorizațiile acordate pentru produsele de protecție a plantelor care conțin diniconazol-M sunt retrase într-o perioadă de timp determinată și nu sunt reînnoite și că nu se mai acordă autorizații noi pentru astfel de produse.
            
         
               (9)
            
            
               Orice perioadă de grație acordată de un stat membru pentru eliminarea, depozitarea, introducerea pe piață și utilizarea stocurilor existente de produse de protecție a plantelor care conțin diniconazol-M ar trebui să fie limitată la 12 luni, pentru a permite utilizarea stocurilor existente într-o singură perioadă de vegetație suplimentară, ceea ce garantează faptul că produsele de protecție a plantelor care conțin diniconazol-M rămân disponibile pentru o perioadă de 18 luni de la adoptarea prezentei decizii.
            
         
               (10)
            
            
               Prezenta decizie nu prejudiciază prezentarea unei cereri pentru diniconazol-M în conformitate cu articolul 6 alineatul (2) din Directiva 91/414/CEE și cu Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (4), în vederea unei posibile includeri în anexa I la aceasta.
            
         
               (11)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Substanța diniconazol-M nu este inclusă, ca substanță activă, în anexa I la Directiva 91/414/CEE.
   Articolul 2
   Statele membre se asigură că:
   
               (a)
            
            
               autorizațiile pentru produsele fitosanitare care conțin substanța activă diniconazol-M sunt retrase până la 18 martie 2009;
            
         
               (b)
            
            
               autorizațiile pentru produsele de protecție a plantelor care conțin diniconazol-M nu se mai acordă sau reînnoiesc începând cu data publicării prezentei decizii.
            
         Articolul 3
   Orice perioadă de grație acordată de către statele membre în conformitate cu dispozițiile articolului 4 alineatul (6) din Directiva 91/414/CEE este cât mai scurtă posibil și expiră cel mai târziu la 18 martie 2010.
   Articolul 4
   Prezenta decizie se adresează statelor membre.
   
      Adoptată la Bruxelles, 18 septembrie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 230, 19.8.1991, p. 1.
   
      (2)  JO L 55, 29.2.2000, p. 25.
   
      (3)  JO L 224, 21.8.2002, p. 23.
   
      (4)  JO L 15, 18.1.2008, p. 5.